**HELLERUP FÆGTE-KLUB**

**STÆVNERETNINGSLINJER**

**SÆSON 2017 – 2018**

**Indledning:**

Listen over stævner tager sit udgangspunkt i, hvilke stævner, klubben generelt anbefaler sine medlemmer at deltage i. Der vil sæsonen igennem være ændringer og tilføjelser. Man bedes derfor jævnligt kigge på klubbens og Dansk Fægte-Forbunds hjemmeside for at holde sig informeret om ændringer. Den seneste stævneplan vil altid kunne findes på hjemmesiden.

**Aldersgrupper sæson 2017/2018:**

|  |  |  |  |
| --- | --- | --- | --- |
| Kategori: | Fødselsår: | Klingestørrelser: | Udstyrskrav: |
| Senior: | 1997 og ældre | Klinge str. 5 | FIE |
| Junior: | 1998, 1999 og 2000 | Klinge str. 5 | FIE |
| Kadet: | 2001, 2002 og 2003 | Klinge str. 5 | FIE |
| Dreng/pige | 2004 og 2005 | Klinge str. 0, 1, 2, 3, 4, 5 | FIE |
| Puslinge | 2006 og 2007 | Klinge str. 0, 1, 2 | FFE/FIE |
| Miniorer | 2008 og yngre | Klinge str. 0 | FFE/FIE |

**Intensitet og sværhedsgrad:**

Det er altid vigtigt at finde stævner, der passer godt til det niveau man er på. Spørg derfor din træner, hvilke stævner der passer til dig og dit niveau.

**Bestilling af licens:**

Når du skal deltage i et nationalt stævne, skal du have en national licens. Denne bliver oprettet automatisk til dig ved medlemskab af klubben og er gratis.

Når du skal deltage i et stævne på Cadet Circuit-turen eller U23-turen, der bliver arrangeret af Den Europæiske Fægtekonføderation, skal du have en EFC-licens. Denne får du ved henvendelse til [medlem@hellerupfaegteklub.dk](mailto:medlem@hellerupfaegteklub.dk). Den koster 200,- kr. pr. sæson, bliver opkrævet midtvejs via klubmodul i januar måned og bliver fornyet automatisk hvert år.

Når du skal deltage i et internationalt FIE-stævne, skal du have en FIE-licens. Denne får du ved henvendelse til [medlem@hellerupfaegteklub.dk](mailto:medlem@hellerupfaegteklub.dk). Den koster 300,- kr. pr. sæson, bliver opkrævet forud via klubmodul i september måned og bliver fornyet automatisk hvert år.

Du finder yderligere oplysninger om licenser på [www.faegtning.dk](http://www.faegtning.dk).

**Tilmelding til stævner:**

Tilmelding til stævner sker på white board-tavlen nede på salen eller via din træner. Er du i tvivl, er du altid velkommen til at tage fat i din træner.

**Særligt om World Cup stævner:**

HUSK at du ikke, på nogen måde, må melde fra ved et world cup stævne. Man skal betale 150 € i bøde hvis man ikke møder op. Den regning bliver betalt af fægteren. Du kan kun melde fra, hvis du har en lægeerklæring eller hvis f.eks. dit fly bliver aflyst og lign. Det er altid godt at tjekke, om du er tilmeldt på www.fie.org ud for stævnet, hvor der er et felt, der hedder ”entries”. Her kan du se, om dit navn står opført.

**Udtagelse til EM, U23-EM, OL Zone kvalifikation og VM**

Deltagelse i internationale slutrunder for kadetter, juniorer og seniorer kræver, at du bliver udtaget af Dansk Fægte-Forbund. Du kan finde alle udtagelsesregler for kadet-, junior- og seniorrækkerne på Dansk Fægte-Forbunds hjemmeside, [www.faegtning.dk](http://www.faegtning.dk).

**Turledere**

Der er pt. ikke ressourcer til at udpege turledere. Har du derfor praktiske spørgsmål til stævnet, kan du kontakte de andre deltagere eller dine trænere.

**Klubstøtte**

Der er pt. ingen planer om økonomisk støtte til stævnedeltagelse fra klubbens side, men en evt. ansøgning herom kan indgives til Fægtekunstens Venner, [www.faegtekunstensvenner.net](http://www.faegtekunstensvenner.net).

**Brugerbetaling:**

Stævneafgift og startgebyr:

Klubben betaler ikke for de enkelte deltageres startgebyrer, hverken individuelt eller på hold. I det omfang klubben lægger ud for disse udgifter, vil disse derfor blive opkrævet hos de enkelte deltagere. Klubben betaler dog for startgebyr for seniorhold-DM og seniorhold-NM.

Gebyr ved afmelding af udenlandske B&U-stævner (stævner for børn og unge til og med kadet):

Fremover vil der blive opkrævet 500,- kr. for B&U-fægterne pr. start ved et udenlandsk stævne, der afmeldes efter tilmelding er sket direkte til cheftræner, Mads Hejrskov, eller man har skrevet sig på tilmeldingslisten på tavlen på salen.

Dommergebyr:

I fald klubben bliver forpligtet til at stille med en eller flere dommere, betaler klubben denne udgift, hvorfor de enkelte deltagere således ikke pålægges udgifter i denne forbindelse.

Trænergebyr:

I fald klubben sender en eller flere trænere med til stævnerne, betaler klubben de udgifter, der er forbundet hermed. De enkelte deltagere pålægges således ikke udgifter i denne forbindelse.

**Hjælpere:**

Vi er heldigvis velsignet med en fantastisk skare af arbejdsomme fægtere og forældre i klubben, som yder et stort stykke arbejde med at arrangere de mange ture i ind og udland. Stor tak til alle frivillige. Til nye fægtere og forældre! Der er altid brug for en hjælpende hånd med at køre en bil, lave mad, være turleder eller lign. Så hvis du synes det kunne være spændene at give en hånd med, så vil vi blive meget glade for at høre fra dig.

**Spørgsmål og yderligere informationer**

Spørgsmål kan rettes til:

Cheftræner Mads Hejrskov på tlf. 5383 6530 eller på mail: cheftraener@hellerupfagteklub.dk

Der vil blive afholdt et stævnemøde for alle B&U-fægtere og deres forældre to gange årligt i maj og august, som B&U-udvalget vil forestå i samarbejde med cheftræneren.